La Selmana de les Lletres sigue coles sos actividaes dedicaes a la música y la lliteratura
#000005
La 40.a edición de la Selmana de les Lletres Asturianes destaca esti añu’l papel que la música cantada n’asturianu y en gallego-asturianu desempeña na normalización de dambes llingües. Hasta’l 9 de mayu siguen les actividaes de tou tipu repartíes per diez conceyos: talleres, esposiciones, homenaxes, presentaciones de llibros, llectures públiques, certámenes lliterarios, alcuentros escolares, entregues de premios, conciertos, representaciones teatrales...
#000006
Esti vienres 3 va regalase un discu conmemorativu 40 años al son de la nuestra música/40 anos al son da nosa música, con motivu del Día del Llibru Asturianu, en 56 puntos de distribución d’Asturies al mercar llibros y discos n’asturianu o en gallego-asturianu. Trátase d’una selección de 40 cantares que percuerren la historia de la música cantada nestes llingües.
#000007
El sábadu 4 de mayu va inaugurarase la VII Feria del Llibru y Discu n’asturianu, entamada col Conceyu d’Uviéu y l’Asociación de Llibreríes del Principáu d’Asturies. La Feria, instalada na Plaza Trescorrales, va tar abierta tamién el domingu, y va cuntar con presentaciones de llibros, sesiones de cuentacuentos, conciertos y alcuentros lliterarios.
#000008
La postrera de les actividaes específicamente dedicada a la música ye’l conciertu d’ópera n’asturianu que’l claustru del Muséu Arqueolóxicu d’Asturies va acoyer el domingu 5 de mayu a les 12:30 hores. El tenor Pedro José González, el barítonu Juan Salvador Trupia, el pianista Mario Bernardo Fernández y el Coru de la Universidá d’Uviéu van interpretar una selección de pieces adaptaes al asturianu pol músicu y escritor Carlos Rubiera.
#000009
Nel programa de la Selmana hai tamién actividaes teatrales para los más pequeños, como la que va acoyer el Teatru de La Llaboral Ciudá de la Cultura de Xixón, que va acoyer la representación de les obres De qué color ye’l sol, de Kamante Teatru (miércoles 8), y Nunca nun se sabe, d’Higiénico Papel (xueves 9).
#000010
El vienres, 3 de mayu, el colexu públicu Llorienzu Novo Mier d’Uviéu va ser l’escenariu del actu escolar institucional de celebración de la Selmana de Les Lletres cola entrega de los premios de los certámenes artísticos y lliterarios.
#000011
Otra actividá na Sala Borrón d’Uviéu: la cuarta edición d’Entaína a escribir, concursu de microrrellatos improvisaos n’asturianu pa mocedá que se convoca en collaboración col Institutu Asturianu de la Muyer y Polítiques de Mocedá.
#000013
Poema de Claudia Elena Menéndez Fernández
#000015
La Biblioteca d’Asturies estrena’l ciclu Palabra viva dientro de la so...
#000017